वाणिज्य एवं उद्योग मंत्रालय
भारत को 2047 तक विकसित देश बनाने के लिए प्रधानमंत्री का 'पंच-प्रण' सिद्धांत: श्री पीयूष गोयल
युवा, न्यू इंडिया के पथ प्रदर्शक हैं: श्री पीयूष गोयल
केन्द्रीय वाणिज्य और उद्योग मंत्री, उपभोक्ता कार्य, खाद्य एवं सार्वजनिक वितरण तथा वस्त्र मंत्री श्री पीयूष गोयल ने युवाओं से आह्वान किया कि वे अपने जुनून के लिए प्रयास करते हुए भी पहले अपने देश के बारे में सोचें। हैदराबाद में आज बद्रुका कॉलेज ऑफ कॉमर्स एंड आर्ट्स  में छात्रों को संबोधित करते हुए उन्होंने कहा, "अपने स्वतंत्रता दिवस संबोधन में प्रधानमंत्री द्वारा उल्लेख किये गए 'पंच प्रण' के सिद्धांतों का पालन करते हुए, भारत 2047 तक दुनिया के सबसे विकसित देशों में से एक होगा।“
https://www.pib.gov.in/PressReleasePage.aspx?PRID=1851994 - प्रधानमंत्री का संबोधन
लाल किले से प्रधानमंत्री श्री नरेन्द्र मोदी के राष्ट्र के नाम संबोधन, जिसमें उन्होंने 'पंच-प्रण'  के बारे में बात की थी, को याद करते हुए श्री गोयल ने छात्रों से आग्रह किया कि वे अगले 25 सालों में भारत को अपना 100वां स्वतंत्रता दिवस मनाने के समय तक एक विकसित देश बनाने में योगदान दें। उन्होंने कहा, "एक समय था जब भारत के लोग भोजन, वस्त्र और आवास जैसी जीवन की मूलभूत आवश्यकताओं के बारे में चिंतित थे। लेकिन हर एक नागरिक के पास बिजली, रसोई गैस, स्वच्छ पानी, इंटरनेट कनेक्टिविटी, शौचालय, सड़क संपर्क के साथ एक अच्छा घर सुनिश्चित करके लोगों के जीवन को बेहतर बनाने पर मोदी सरकार के अथक ध्यान ने देशवासियों को आकांक्षी बनने के लिए सशक्त बनाया है।
श्री गोयल ने जोर देकर कहा कि प्रधानमंत्री गरीब कल्याण अन्न योजना , प्रधानमंत्री आवास योजना, स्वच्छ भारत मिशन, जल जीवन मिशन जैसे केंद्र सरकार द्वारा शुरू किए गए प्रमुख कल्याण कार्यक्रमों ने गरीबों की मदद की है। खाद्य सुरक्षा कल्याण योजना , जिसे कोविड-19 महामारी के दौरान शुरू किया गया था, ने "आजीविका की स्थिरता सुनिश्चित करने के अलावा, समाज के सबसे निचले तबके” को लाभान्वित किया है। उन्होंने यह भी कहा कि भारतीय अर्थव्यवस्था पिछले 30 वर्षों के दौरान डॉलर के संदर्भ में 11.8 गुना बढ़कर 300 अरब डॉलर से आज 3.5 ट्रिलियन डॉलर की हो गई है।
श्री गोयल ने पूर्व राष्ट्रपति ए.पी.जे. अब्दुल कलाम के कथन को उद्धृत करते हुए कहा कि विचारों, महत्वाकांक्षाओं और दक्षता की शक्ति वाले युवाओं के माध्यम से भारत को बदलने के बड़े लक्ष्य को हासिल किया जा सकता है।
"अपने जुनून के लिए प्रयास करें, लेकिन हमेशा 'इंडिया फर्स्ट' याद रखें": श्री पीयूष गोयल
उन्होंने कहा कि भारतीय स्वतंत्रता के 100 वर्षों की ओर ले जाने वाला यह अमृतकाल, इस यात्रा में सहभागियों के रूप में हमारी पीढ़ियों के भविष्य का निर्धारण करेगा। इस देश के छात्रों और युवाओं के रूप में आप पर अधिक जिम्मेदारी है।
श्री पीयूष गोयल ने सेठ घासीराम गोपीकिशन बद्रुका एजुकेशनल सोसाइटी  तथा बद्रुका कॉलेज ऑफ कॉमर्स एंड आर्ट्स  के योगदान की सराहना की, जिनके द्वारा छात्रों को समाज में अच्छे नागरिक और भविष्य के अग्रणी व्यक्तियों के रूप में परिवर्तित किया गया है, जिनकी इस अमृत्काल में देश को जरूरत है। कार्यक्रम में सचिव, एसजीजीबीईएस; प्राचार्य बीसीसीए; चेयरमैन; एसजीजीबीईएस के महानिदेशक तथा बीसीसीए के छात्र उपस्थित थे।
Shri @PiyushGoyal, Hon'ble Minister for @CimGOI, @fooddeptgoi, @TexMinIndia, and Consumer Affairs lighting the lamp at Badruka College of Commerce and Arts on the occasion of Shri Hariprasad G Badruka First Memorial Lecture, #Hyderabad pic.twitter.com/cUHG2orLGb
— PIB in Telangana 🇮🇳#AmritMahotsav  October 28, 2022
Hon'ble Union Minister Shri @PiyushGoyal addressing the students at Badruka College of Commerce and Arts on the occasion of Shri Hariprasad G Badruka First Memorial Lecture.@CimGOI, @fooddeptgoi, @TexMinIndia @PIB_India pic.twitter.com/JpJcxYZoLK
— PIB in Telangana 🇮🇳#AmritMahotsav  October 28, 2022
Addressing the program Union Minister Shri @PiyushGoyal recalled PM @narendramodi's address to the nation from the Red Fort outlining his “Panch Pran Targets”  to make #India a developed country by 2047 when india celebrates 100th Independence Day. pic.twitter.com/TG3UGdlooF
— PIB in Telangana 🇮🇳#AmritMahotsav  October 28, 2022